รัฐบาลไทย-ข่าวทำเนียบรัฐบาล-รมช.ศธ."พล.อ.สุรเชษฐ์ ชัยวงศ์" ลงพื้นที่ติดตามความก้าวหน้าการดำเนินงานตามนโยบายรัฐบาล พื้นที่ภาคเหนือตอนล่าง 2 ก่อนประชุม ครม.สัญจร ที่นครสวรรค์
วันอังคารที่ 12 มิถุนายน 2561
รมช.ศธ."พล.อ.สุรเชษฐ์ ชัยวงศ์" ลงพื้นที่ติดตามความก้าวหน้าการดําเนินงานตามนโยบายรัฐบาล พื้นที่ภาคเหนือตอนล่าง 2 ก่อนประชุม ครม.สัญจร ที่นครสวรรค์
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ พร้อมด้วย พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ และคณะผู้บริหารของกระทรวงศึกษาธิการ ลงพื้นที่จังหวัดนครสวรรค์
พล.อ.สุรเชษฐ์ ชัยวงศ์รัฐมนตรีช่วยว่าการกระทรวงศึกษาธิการพร้อมด้วยพล.อ.สุทัศน์ กาญจนานนท์กุลที่ปรึกษารัฐมนตรีช่วยว่าการกระทรวงศึกษาธิการและคณะผู้บริหารของกระทรวงศึกษาธิการ ลงพื้นที่จังหวัดนครสวรรค์ เพื่อติดตามการดําเนินงานตามนโยบายรัฐบาลด้านการอาชีวศึกษา การศึกษานอกระบบและการศึกษาตามอัธยาศัย และโครงการไทยนิยมยั่งยืนเมื่อวันจันทร์ที่11มิถุนายน2561ก่อนการประชุมคณะรัฐมนตรีอย่างเป็นทางการนอกสถานที่ ครั้งที่4/2561พื้นที่ภาคเหนือตอนล่าง2 (นครสวรรค์พิจิตร กําแพงเพชร และอุทัยธานี) ณ จังหวัดนครสวรรค์ในวันที่ 12 มิถุนายน 2561
ติดตามโครงการไทยนิยม ยั่งยืน ที่สํานักงาน กศน.จังหวัดนครสวรรค์
ช่วงบ่ายพล.อ.สุรเชษฐ์ ชัยวงศ์ และคณะผู้บริหารระดับสูงกระทรวงศึกษาธิการ ได้ประชุมติดตามการจัดเวทีประชาคม "การขับเคลื่อนการพัฒนาประเทศตามโครงการไทยนิยม ยั่งยืน ของสํานักงาน กศน. ครั้งที่4" ณ ห้องประชุมสํานักงาน กศน. จังหวัดนครสวรรค์ ซึ่งมีผู้บริหารระดับสูงของกระทรวงศึกษาธิการหลายท่านเข้าร่วมและให้ความเห็นในที่ประชุม โดยสรุปดังนี้
นายกฤตชัย อรุณรัตน์ เลขาธิการ กศน.กล่าวว่าสืบเนื่องจากมติคณะรัฐมนตรี เมื่อวันที่ 16 มกราคม 2561 เห็นชอบตามที่นายกรัฐมนตรีเสนอให้การขับเคลื่อนยุทธศาสตร์ชาติ แผนพัฒนาเศรษฐกิจและสังคมแห่งชาติ และยุทธศาสตร์การพัฒนาพื้นที่ เพื่อเสริมสร้างความมั่นคงของชาติ นําไปสู่การปฏิบัติให้เกิดประโยชน์ต่อการพัฒนาคุณภาพชีวิตของประชาชนอย่างเป็นรูปธรรม นําไปสู่การขับเคลื่อนการพัฒนาประเทศตามโครงการไทยนิยม ยั่งยืน
สํานักงาน กศน. ได้ร่วมขับเคลื่อนโครงการไทยนิยม ยั่งยืน โดยได้มอบหมายให้สํานักงาน กศน.จังหวัดทุกจังหวัดร่วมเป็นคณะกรรมการขับเคลื่อนโครงการดังกล่าว ทั้งระดับจังหวัด ระดับอําเภอ และระดับตําบล โดยสํานักงาน กศน. มีภารกิจร่วมจัดเวที 4 ครั้ง คือ 1) ภาคกลาง ที่เมืองทองธานี 2) ภาคใต้ ที่อําเภอหาดใหญ่ จังหวัดสงขลา 3) ภาคเหนือ ที่จังหวัดเชียงใหม่ 4) ภาคตะวันออกเฉียงเหนือ ที่จังหวัดขอนแก่น
ในส่วนของสํานักงาน กศน.จังหวัด ภาคเหนือตอนล่าง 2 ซึ่งประกอบด้วยจังหวัดนครสวรรค์ พิจิตรกําแพงเพชร และอุทัยธานี ได้ร่วมดําเนินการขับเคลื่อนโครงการไทยนิยม ยั่งยืน ในการจัดเวทีประชาคม 3 ครั้งที่ผ่านมา และร่วมช่วยเหลือประชาชนในส่วนที่เกี่ยวข้อง สรุปเป็นภาพรวม ได้ดังนี้
การร่วมจัดเวทีประชาคม
- ได้ร่วมจัดเวทีประชาคมในสี่จังหวัด 46 อําเภอ 367 ตําบล 3,801 หมู่บ้าน รวมทั้งสิ้น 10,215 ครั้ง จํานวนผู้เข้าร่วมเวทีทั้งหมด 1,004,283 คน
สรุปปัญหาความต้องการของประชาชน 5 ลําดับแรกดังนี้
1. ถนน
2. น้ําเพื่อการอุปโภคบริโภค
3. ไฟฟ้า
4. การฝึกอาชีพ
5. น้ําเพื่อการเกษตร
สรุปความต้องการทางด้านการศึกษาของประชาชน
1.ต้องการให้จัดการศึกษาอย่างทั่วถึงครอบคลุมในทุกพื้นที่
2.ต้องการการศึกษาด้านทักษะอาชีพ เพื่อสร้างอาชีพสร้างรายได้
3.ต้องการวิทยากรที่มีความรู้ความเชี่ยวชาญถ่ายทอดความรู้ด้านทักษะอาชีพ
4.ต้องการเงินทุนและวัสดุอุปกรณ์ในการประกอบอาชีพ
5.ต้องการช่องทางการจําหน่ายสินค้าและความต้องการความรู้การใช้อินเตอร์เน็ตในพื้นที่
สํานักงาน กศน. จังหวัดภาคเหนือตอนล่าง 2 หรือกลุ่ม "อู่ข้าวอู่น้ํา" 4 จังหวัดได้ร่วมขับเคลื่อนโครงการไทยนิยมยั่งยืน ช่วยเหลือประชาชน โดยการให้ความรู้การใช้อินเตอร์เน็ตในพื้นที่ร่วมกับโครงการเน็ตประชารัฐให้ความรู้เรื่องช่องทางการจําหน่ายสินค้าออนไลน์ร่วมกับโครงการดิจิทัลชุมชน ให้ความรู้เรื่องหลักปรัชญาของเศรษฐกิจพอเพียงและเกษตรทฤษฎีใหม่ในโครงการ Smart ONIE เพื่อสร้าง Smart Farmer ให้ความรู้ในด้านทักษะอาชีพในโครงการศูนย์ฝึกอาชีพชุมชน และให้ความรู้เรื่องความเสียสละความกล้าหาญความสามัคคีรักชาติเทิดทูนสถาบันในโครงการประวัติศาสตร์ชาติไทย และบุญคุณของพระมหากษัตริย์ไทย
การติดตามนโยบาย การจัดเวทีประชาคมการขับเคลื่อนการพัฒนาประเทศตามโครงการไทยนิยม ยั่งยืน ของสํานักงาน กศน. ครั้งที่ 4 วันนี้ ผู้เข้าร่วมประกอบด้วยผู้บริหารในสังกัดสํานักงาน กศน. จังหวัดนครสวรรค์ กําแพงเพชร พิจิตร อุทัยธานี ศูนย์วงเดือน อาคมสุรทัณฑ์ อุทัยธานี ศูนย์วิทยาศาสตร์เพื่อการศึกษานครสวรรค์จํานวน 50 คน ครู กศน. ตําบล จังหวัดนครสวรรค์จํานวน 130 คน รวมทั้งสิ้น 183 คน
นายการุณ สกุลประดิษฐ์ ปลัดกระทรวงศึกษาธิการกล่าวเพิ่มเติมในการติดตามการลงพื้นที่ของทีมขับเคลื่อนระดับตําบลด้วยว่า ในส่วนของบุคลากร ครู กศน. ได้รับคําชมเชยเสมอว่าปฏิบัติหน้าที่ได้ดีมาก มีการลงพื้นที่อย่างต่อเนื่อง แต่ กศน.ได้ใช้เงินที่มีตามFunctionไปปฏิบัติการสอนตามหลักสูตรต่าง ๆ ที่กําหนดไว้ได้ทันที แต่ก็ยังไม่เพียงพอ จึงต้องการให้รัฐเพิ่มงบประมาณในการสอนหลักสูตรระยะสั้น หรือหากใช้วิธีการอบรมเช่นเดียวกับอาชีวะ ซึ่งจะส่งผลให้ใช้งบประมาณที่มีอยู่ได้มากขึ้นตามระเบียบ
นายบุญรักษ์ ยอดเพชร เลขาธิการคณะกรรมการการศึกษาขึ้นพื้นฐานกล่าวว่า ตั้งแต่ที่สํานักงานคณะกรรมการการศึกษาขั้นพื้นฐาน ได้รับมอบหมายให้ร่วมดําเนินการตามโครงการไทยนิยม ยั่งยืน ก็ได้สั่งการให้ผู้อํานวยการสํานักงานเขตพื้นที่การศึกษาทุกแห่ง ประสานกับ กศน. ในการใช้พื้นที่ บุคลากร และทรัพยากรด้านต่าง ๆ โดยพร้อมจะส่งเสริมภารกิจนี้ร่วมกับ กศน. ให้เกิดความเข้มแข็งมากขึ้น
พล.อ.สุรเชษฐ์ ชัยวงศ์กล่าวว่าจากการที่คณะรัฐมนตรี (ครม.) ได้มีการกําหนดการลงพื้นที่ก่อนการประชุม ครม. อย่างเป็นทางการนอกสถานที่พื้นที่ภาคเหนือตอนล่าง 2 หรือกลุ่มจังหวัด "อู่ข้าวอู่น้ํา"ซึ่งประกอบด้วยนครสวรรค์ อุทัยธานี กําแพงเพชร และพิจิตรในส่วนของกระทรวงศึกษาธิการ (ศธ.)ได้มอบหมายให้พล.อ.สุทัศน์ กาญจนานนท์กุลเป็นประธานเปิดศูนย์ผลิตและพัฒนากําลังคนอาชีวศึกษาภาคเหนือตอนล่าง ณ วิทยาลัยเทคนิคนครสวรรค์ เนื่องจากในช่วงเช้าของการลงพื้นที่ ติดภารกิจร่วมคณะพล.อ.ประยุทธ์ จันทร์โอชานายกรัฐมนตรี ในการลงพื้นที่และตรวจเยี่ยมสถานศึกษาในจังหวัดพิจิตร ที่วิทยาลัยเทคนิคพิจิตร วิทยาลัยอาชีวศึกษาพิจิตร และวิทยาลัยชุมชนพิจิตร ซึ่งมีสถานศึกษาเอกชน ผู้นําท้องถิ่น รวมทั้งประชาชนในพื้นที่มาร่วมด้วยเป็นจํานวนมาก
ในส่วนของการติดตามงานที่ผ่านมาจากการลงพื้นที่ต่อเนื่องมาโดยตลอด ทําให้เห็นความตั้งใจจริงของผู้บริหาร ข้าราชการครู และบุคลากรทางการศึกษาทุกสังกัดกว่า7แสนคนทั่วประเทศ ซึ่งผู้บริหารถือเป็นผู้นําแห่งการเปลี่ยนแปลง โดยในส่วนของสํานักงาน กศน. ซึ่งตนดูแลรับผิดชอบนั้น ก็เห็นว่ามีความก้าวหน้าในการทํางานเรื่องต่าง ๆ เป็นอย่างมาก รวมถึงการที่รัฐบาลได้กําหนดโครงการขับเคลื่อนการพัฒนาประเทศตามโครงการไทยนิยม ยั่งยืน เมื่อช่วงเดือนกุมภาพันธ์2561จึงได้มอบหมายให้สํานักงาน กศน. และทุกองค์กรหลักได้ทํางานตามนโยบายนี้ร่วมกัน เริ่มต้นจากการประชุมทําความเข้าใจทั่วทุกภูมิภาค4ครั้ง ก่อนขับเคลื่อนโครงการ
สําหรับห้วงเวลาการขับเคลื่อนโครงการ "ไทยนิยม ยั่งยืน" ขณะนี้เป็นครั้งที่4ซึ่งทีมขับเคลื่อนฯ ระดับตําบล อําเภอ จังหวัด ได้ออกไปสร้างการรับรู้และทําความเข้าใจกับประชาชนตั้งแต่ระดับตําบลไปจนถึงหมู่บ้านและชุมชน และได้กลับนําเสนอสภาพปัญหาความต้องการให้ที่ประชุมครั้งนี้ได้รับทราบ จึงขอให้มีการเร่งรัดติดตามแก้ไขปัญหาที่พบจากการลงพื้นที่เช่น
เน็ตประชารัฐ จะได้มอบหมายให้ปลัด ศธ. ประสานกับกระทรวงดิจิทัลเพื่อเศรษฐกิจและสังคม ในการเร่งรัดตามแผนงานที่จะขยายโครงข่าย เพื่อให้มีความรวดเร็วและครอบคลุมพื้นที่ให้มากยิ่งขึ้น
ค่าตอบแทนฯ ภาครัฐ ซึ่งรับฟังปัญหาว่ายังได้รับไม่เท่าส่วนราชการอื่นนั้น ขอให้หาข้อมูลให้ชัดเจนก่อน โดยมอบหมายให้ปลัด ศธ. และเลขาธิการ กศน. ช่วยดูรายละเอียดและชี้แจงสร้างทําความเข้าใจให้ครู กศน. รับทราบต่อไปด้วยเกี่ยวกับข้อเท็จจริงในการปรับปรุงค่าตอบแทนให้เท่ากัน
การค้าออนไลน์ (e-Commerce)ซึ่งเป็นนโยบายสําคัญของรัฐบาลด้านเศรษฐกิจและการค้านั้น เห็นว่า กศน.ตําบล หลายแห่งดําเนินงานe-Commerceแล้วได้ผลดี จึงขอให้ กศน. ต่อยอดขยายเพิ่มให้เป็น3-4เท่า เพื่อจะได้ขยายยอดการค้าให้กว้างขวางและรวดเร็วมากขึ้น ขณะเดียวกันอาจใช้สถานที่ของสํานักงาน กศน. เป็นสถานที่จัดกิจกรรมความเคลื่อนไหวของการขาย กระจายสินค้าและผลิตภัณฑ์เพิ่มเติมได้อีกช่องทางหนึ่งด้วย นอกเหนือจากการค้าออนไลน์
การนําสื่อหรือชุดความรู้ไปเผยแพร่ในพื้นที่ เนื่องจาก ศธ.มีองค์ความรู้ที่เป็นประโยชน์มากมายที่สามารถนําไปถ่ายทอดเผยแพร่ให้กับประชาชนในพื้นที่ สํานักงาน กศน. ในฐานะที่ใกล้ชิดกับประชาชนมากที่สุด จึงควรสร้างและขยายเครือข่ายในการนําชุดความรู้ที่ ศธ.จัดทําขึ้น ไปถ่ายทอดแก่ประชาชนให้กว้างขวางมากขึ้น
เน้นการทํางานเชิงบูรณาการให้สํานักงาน กศน. ประสานกับหน่วยงานอื่น ๆ เช่น อาชีวะ ในการใช้เครื่องมือ อุปกรณ์ ครูด้านอาชีพ เพื่อเข้าไปช่วยประชาชนในพื้นที่ เพราะการทํางานควรจะต้องเชื่อมโยงกับทุกหน่วยงานทั้งภายในและภายนอกกระทรวง ไม่ต่างคนต่างทํา
การติดตามประเมินผลโครงการเมื่อขับเคลื่อนโครงการไทยนิยม ยั่งยืน จบรอบที่4ในเดือนมิถุนายนนี้แล้ว ขอให้สํานักงาน กศน. จัดประชุมเพื่อติดตามประเมินผลโครงการไทยนิยม ยั่งยืน ต่อไปด้วย
พล.อ.สุรเชษฐ์ กล่าวด้วยว่า นายกรัฐมนตรีได้ฝากกําลังใจถึงข้าราชการครูและบุคลากรทางการศึกษาใน4จังหวัดที่ลงพื้นที่ครั้งนี้ พร้อมทั้งขอให้ทีมขับเคลื่อนฯ เน้นการทํางานเรื่องต่าง ๆ ที่นําไปสู่ความสุขของประชาชนเป็นสําคัญ พยายามสื่อสารข้อมูลความรู้กับประชาชนให้ชัดเจน เข้าใจง่าย และทําความเข้าใจกับประชาชนในเรื่องที่บิดเบือนไปจากข้อเท็จจริง ฝากให้ร่วมกันศึกษาและปฏิบัติตามหลักปรัชญาของเศรษฐกิจพอเพียง ซึ่งจะเป็นปัจจัยสําคัญต่อการสร้างความเข้มแข็งของประเทศให้เกิดขึ้นอย่างยั่งยืนต่อไป
โอกาสนี้ พล.อ.สุรเชษฐ์ และคณะ ได้เยี่ยมชมนิทรรศการของสํานักงาน กศน. ใน4จังหวัด อาทิ สาธิตช่องทางการประกอบอาชีพ สินค้าออนไลน์ งานอาชีพหลักสูตรระยะสั้น การสร้างเครือข่ายดิจิทัลชุมชนในระดับตําบลe-Commerceเน็ตประชารัฐ ฯลฯ
เปิดศูนย์ประสานงานการผลิตและพัฒนากําลังคนอาชีวศึกษา ภาคเหนือตอนล่าง 2
อนึ่ง ในช่วงเช้าวันเดียวกันพล.อ.สุทัศน์ กาญจนานนท์กุล โดยได้รับมอบหมายจาก พล.อ.สุรเชษฐ์ ชัยวงศ์ รมช.ศึกษาธิการ ในการเป็นประธานพิธีเปิดศูนย์ประสานงานการผลิตและพัฒนากําลังคนอาชีวศึกษา ภาคเหนือตอนล่าง 2 (NEC TVET Career Center) ณ วิทยาลัยเทคนิคนครสวรรค์ พร้อมมอบนโยบายการผลิตและพัฒนากําลังคนอาชีวศึกษา ในเขตภาคเหนือ โดยมีนายสุเทพ ชิตยวงษ์ เลขาธิการคณะกรรมการการอาชีวศึกษา, นายการุณ สกุลประดิษฐ์ ปลัดกระทรวงศึกษาธิการ, นายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน, นายกฤตชัย อรุณรัตน์ เลขาธิการสํานักงานส่งเสริมการศึกษานอกระบบและการศึกษาตามอัธยาศัย, นายพินิจศักดิ์ สุวรรณรังค์ เลขาธิการ ก.ค.ศ., นายพิธาน พื้นทองศึกษาธิการภาค17ตลอดจนผู้บริหารสํานักงานคณะกรรมการการอาชีวศึกษา (สอศ.) สถาบันการอาชีวศึกษา ผู้แทนหน่วยงานที่เกี่ยวข้องทั้งภาครัฐ ภาคเอกชน นิคมอุตสาหกรรม และเครือข่ายผู้ประกอบการ เข้าร่วม
นายสุเทพ ชิตยวงษ์ เลขาธิการคณะกรรมการการอาชีวศึกษากล่าวว่า สํานักงานคณะกรรมการการอาชีวศึกษาได้ดําเนินงานเพื่อจัดตั้งศูนย์ประสานงานการผลิตและพัฒนากําลังคนอาชีวศึกษา ภาคเหนือ ร่วมกับสถานศึกษาและทุกภาคส่วนในพื้นที่อย่างเต็มที่ โดยเฉพาะการนําระบบฐานข้อมูลกําลังคนอาชีวศึกษา (Big data system) มาใช้สําหรับการวางแผนผลิตและพัฒนากําลังคนอาชีวศึกษาให้ตรงกับความต้องการของผู้ประกอบการอย่างแท้จริง ซึ่งผลสํารวจความต้องการของสถานประกอบการในพื้นที่ NEC ผ่านระบบ Big data system พบว่ามีสาขาอาชีพที่เป็นความต้องการสูงสุด 5 อันดับ ได้แก่ 1) เกษตรกรรม ประมง และปศุสัตว์ 64% 2) อุตสาหกรรมการผลิต 11% 3) ท่องเที่ยวและบริการ 10% 4) โลจิสติกส์และขนส่ง 8% และ 5) วิสาหกิจชุมชน OTOP 7%ซึ่งสวนทางกับการผลิตกําลังคนอาชีวศึกษา ที่ส่วนใหญ่ผลิตกําลังคนด้านอุตสาหกรรมการผลิต 32% รองลงมาคือ ไฟฟ้าและอิเล็กทรอนิกส์ 20%, ผลิตภัณฑ์อาหารและแปรรูปอาหาร 18% ยานยนต์และชิ้นส่วน และวิสาหกิจชุมชน OTOP 15% จึงต้องมีการปรับหลักสูตรให้สอดคล้องกับความต้องการมากขึ้น
นายสุเทพ ศรีศักดิ์วรชัย ผู้อํานวยการศูนย์ NEC นครสวรรค์กล่าวว่า ศูนย์ประสานงานการผลิตและพัฒนากําลังคนอาชีวศึกษาภาคเหนือ จังหวัดนครสวรรค์ ซึ่งมีศูนย์ประสานงาน NEC ดําเนินการหลัก 3 แห่ง ได้แก่ ศูนย์ประสานงาน NEC เชียงใหม่, ศูนย์ประสานงาน NEC พิษณุโลก, และศูนย์ประสานงาน NEC นครสวรรค์ โดยดูแลรับผิดชอบสถาบันอาชีวศึกษาครอบคลุม 4 จังหวัด ได้แก่ นครสวรรค์ กําแพงเพชร พิจิตร อุทัยธานี ซึ่งศูนย์ NEC นครสวรรค์ เป็นศูนย์แห่งแรกในเขตภาคเหนือ และมีผลการดําเนินงานตามบทบาทภารกิจ ดังนี้
1) ศึกษาข้อมูลการดําเนินงานของศูนย์ประสานงานการผลิตและพัฒนากําลังคนอาชีวศึกษาหลัก EEC ระเบียงเศรษฐกิจภาคตะวันออก เพื่อเป็นต้นแบบในการดําเนินงาน ศึกษาข้อมูลสถานประกอบการภาคเหนือ และหลักสูตรที่เกี่ยวข้อง
2) พัฒนาครูและบุคลากร จัดหาเจ้าหน้าที่ และให้การสนับสนุนด้านเทคโนโลยีสารสนเทศ การจัดการอาชีวศึกษาระบบทวิภาคี ระบบช่วยเหลือดูแลผู้เรียน ตลอดจนส่งเสริมการเป็นผู้ประกอบการในกลุ่มวิสาหกิจที่ใช้นวัตกรรม และการวิจัยและพัฒนาในพื้นที่
3) การนําเข้าข้อมูลความต้องการและการผลิตกําลังคนในระบบ Big Data พร้อมประชุมสร้างความเข้าใจการนําเข้าข้อมูลแก่ครูและสถานประกอบการ
4) เตรียมการพัฒนา Big data system ให้มีความเหมาะสมกับการใช้งาน ศึกษาและวิเคราะห์ข้อมูลสถานประกอบการ และอุตสาหกรรมในอนาคต พร้อมจัดทําความร่วมมือกับสถานประกอบการในพื้นที่
5) การจัดทําหลักสูตรรายวิชาที่สอดคล้องกับอุตสาหกรรมใหม่ (First S-Curve, New S-Curve) พร้อมศึกษาความต้องการกําลังคนในอุตสาหกรรมใหม่ของสถานประกอบการ
นอกจากนี้ ได้มีการจัดทําแผนยุทธศาสตร์การผลิตและพัฒนากําลังคนอาชีวศึกษา ปี 2560-2565โดยมีภารกิจเร่งด่วนในระยะเวลา 1 ปี อาทิ การจัดตั้งศูนย์ประสานงาน 3 แห่ง, จัดทําหลักสูตรสมรรถนะ 10 หลักสูตร รองรับอุตสาหกรรม First S-curve และ New S-curve, การส่งครูไปฝึกงานในสถานประกอบการ 200 คน, การอบรมครูสถานประกอบการ 300 คน, ทําความร่วมมือกับสถาบันการศึกษาเพื่อพัฒนาครู 10 หลักสูตร รวมทั้งพัฒนาห้องปฏิบัติการพื้นฐาน 20 ห้อง และห้องปฏิบัติการภาษา 12 ห้อง
ในส่วนของสถานประกอบการตัวแทนบริษัท เสริมสุข จํากัด (มหาชน) นครสวรรค์ ได้กล่าวแสดงความยินดีที่มีการจัดตั้งศูนย์ NEC จังหวัดนครสวรรค์ เพราะทําให้ผู้ประกอบการเข้าถึงกําลังคนอาชีวะที่มีคุณภาพได้ง่าย มีความเชื่อมั่นในการผลิตกําลังคน ที่ผ่านกระบวนการวางแผนการผลิต และจัดการเรียนการสอนที่เน้นปฏิบัติจากของจริงในสถานที่จริงมากขึ้น ส่งผลต่อภาคการผลิตและการขับเคลื่อนเศรษฐกิจในพื้นที่ได้เป็นอย่างดี
พล.อ.สุทัศน์ กาญจนานนท์กุลกล่าวว่า การเปิดศูนย์ประสานการผลิตและพัฒนากําลังคนอาชีวศึกษาภาคเหนือตอนล่าง วิทยาลัยเทคนิคนครสวรรค์ เป็นการดําเนินงานตามนโยบายของรัฐบาล ที่ต้องการให้การผลิตกําลังคนอาชีวศึกษาสอดคล้องกับความต้องการของสถานประกอบการ กระทรวงศึกษาธิการโดยดําริของ พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ มอบให้ สอศ. จัดตั้งศูนย์ประสานงานการผลิตและพัฒนากําลังคนอาชีวศึกษา 17 ศูนย์ทั่วประเทศ โดยศูนย์ NEC แห่งนี้ เป็น 1 ใน 3 ศูนย์ภาคเหนือ เพื่อเป็นแหล่งรวบรวมความต้องการกําลังคนภาคการผลิต จากนั้นจะได้วิเคราะห์หาวิธีพัฒนากําลังคนอาชีวศึกษา ให้มีจํานวนและสมรรถนะพร้อมเข้าสู่ตลาดแรงงาน ตามแนวคิด "เรียนอาชีวะ จบแล้วมีงานทํา" หัวใจสําคัญของศูนย์ คือ ระบบ Big data system ที่เป็นฐานข้อมูลอํานวยความสะดวกแก่สถานประกอบการ ในการนําข้อมูลความต้องการเข้าสู่ระบบได้ด้วยตนเอง สถานศึกษาสามารถปรับวิธีพัฒนาผู้เรียนอาชีวศึกษาให้เหมาะสมกับความต้องการได้ เช่น ระดับการศึกษาที่ผู้ประกอบการในจังหวัดนครสวรรค์ต้องการ อยู่ที่ระดับ ปวช. 54% ปวส.45% และปริญญาตรีเพียง 1% เท่านั้น
จากการรับฟังรายงานสรุปการดําเนินงานเชื่อมั่นว่าการปฏิบัติงานและขั้นตอนการทํางานอย่างมีระบบ ช่วยให้สามารถนําผลวิเคราะห์ไปปรับใช้ให้เกิดประโยชน์อย่างเป็นรูปธรรม ทั้งการวางแผนและผลการนําไปใช้ สร้างความมั่นใจให้กับผู้ประกอบการ นักเรียนนักศึกษา และผู้ปกครองต่อไป โดยในส่วนของเป้าหมายการดําเนินงาน แม้ขณะนี้จัดตั้งศูนย์ได้เพียง 6 แห่ง ก็สามารถนําจุดดีจุดด้อยของแต่ละแห่งมาเป็นบทเรียนในการจัดตั้งศูนย์ต่อ ๆ ไป ซึ่งจะมีการจัดตั้งให้ครบทั้ง 17 แห่งตามเป้าหมายโดยเร็ว แต่ในส่วนของระบบ Big data system จะดําเนินการให้แล้วเสร็จภายในเดือนกรกฎาคมนี้ เพื่อให้มีระบบฐานข้อมูลความต้องการที่ใช้งานได้จริง และจะพัฒนาให้เชื่อมโยงถึงกันทั่วประเทศต่อไปในอนาคต
ทั้งนี้ ได้กล่าวถึงข้อห่วงใยของ พล.อ.สุรเชษฐ์ ชัยวงศ์ รมช.ศึกษาธิการ ด้วยว่า เรื่องของความถูกต้องและทันสมัยของข้อมูลที่นําเข้าในระบบ Big data system เป็นสิ่งสําคัญ ที่จะช่วยให้การวางแผนงานมีประสิทธิภาพ สามารถปรับหลักสูตรส่งเสริมสมรรถนะผู้เรียนได้ตรงจุด และตรงตามความต้องการของตลาดแรงงาน โดยในอนาคตจะพัฒนาให้เกิดความเชื่อมโยงข้อมูลกับทุกศูนย์ประสานงานทั่วประเทศให้ได้
Written byนวรัตน์ รามสูต, บัลลังก์ โรหิตเสถียร
Photoยุทธพงศ์ เลือกกลั่นดี, ปกรณ์ เรืองยิ่ง
Graphic/Editorบัลลังก์ โรหิตเสถียร